
REVERENDO  ADMODUM 

■  •  •  /  f 

ROBERTO  LOWTH, 

Episcopo  Oxoniensi 


E  D  V.  BENTHAM  S. 


TU  quidem.  Vir  Optime,  pro  Tua 
Amicitia  benigne,  pro  Solicitudine 
Tua  paterna  erga  bonas  Literas  et 
erga  Religionem  digne  facis,  qui 
Obitum  amiciffimi  viri,  Johannis  Burtoni, 
licet  proaffedtae  aetatis  imbecillitate  maturum, 
et  omnium  expeftatione  praevifum,  tam  cle¬ 
menter  deploras. 

Ego  quidem  defiderio  Burtoni  me  vehe¬ 
menter  commotum  effe  non  diffiteor.  Mo¬ 
veor  enim  tali  orbatus  amico,  qui  me  femper 
Filii  loco  habere  confuevit,  licut  et  ego  Illum 
Parentis. 

O  fi  mihi  idem  ille  fpiritus  contingeret, 
quali  ipfe  animatus  ferebatur  ad  Viri  San&if- 
fimi  atque  ex  omni  parte  praeftantiffimi  Sec- 
keri  laudationem  peragendam,  non  Ille  nullo 
praeconio  honeftatus  decederet,  nec  inglorius 
jaceret,  nec  careret  Oratore  et  Vate  facro  ! 
Quis  autem  Ego  fum  ?  qui  memet  Illius 
laudis  Affeclam  et  Adjutorem  aufim  adjun¬ 
gere  !  Hoc  tamen  vocis  meae  officium  poftu- 
lare  videtur  illa  plufquam  quinquaginta  An¬ 
norum,  quae  inter  nos  intercedit.  Amicitia. 
Intereffe  etiam  Reipub.  exiftimo,  ut  exempla 
talium  Virorum  literis  mandentur,  et  ad  alio¬ 
rum  five  imitationem  five  admonitionem  five 
opprobrium  proponantur. 

Audendum  itaque  aliquid  decrevi  atque, 
quancjuam  invita  fortaffe  Minerva, tentandum. 
Currenti  calcar  Ipfe  addidiftL  Quaecunque 
interim  pro  perfpicaci  acumine  Tuo  fubnota- 
bis  fcriptionis  vitia,  ea  omnia  Dolori  meo 
Candor  tuus  condonabit.  Quin  id  potius 
vellem,  ut  quem  Ipfe  omni  honoris  officio 
deplorandum  cenfuifti,  quem  vivum  coluifti 
et  amafli,  Eundem  illum  calamo  tuo  depin¬ 
gendum  et  ornandum  fumfiffes. 

Haec  autem  fere  funt  quae  de  Burtono  ipfe 
comperta  habeo.  a  Natus  erat  in  vico  De- 
vpnienfi,  \Vembworthia;  Patre  Clerico,  ibi-? 

dem  Redtore.  Literulis  Grammaticis  Oke- 
hamptoniae  primo  imbutus ;  deinde  in  Elienli 
Schola ;  quippe  mortuo  Patre  in  tutelares 
aediculas  Samuelis  Bentham,  Clerici,  ex  ma¬ 
terno  genere  Confobrini,  receptus. 

In  illius  Ludi  literarii  obfcuritate  laudibus 
ingenii  induftri^  et  probitatis  ita  effloruit,  ut 
Dodliffimus  Carolus  Alhton,  S.  T.  P.  Coli. 
Jefu  Cantab.  Praefedtus  et  Ecclefiae  Elienlis 
Praebendarius,  eum  in  fuo  Collegio  nutrien¬ 
dum  decreverit.  Cum  autem  interea  Thomas 
Turner,  S.T.P.  Coli.  Corporis  Chrifti  Oxon. 
Praefes,  et  Ecclefiae  Elienlis  itidem  Praeben- 
darius,  fortuna  ita  ferente,  eum  accerferet, 
ut  vires  fuas  in  certamine  literario  experire¬ 
tur,  primas  tulit  Burtonus ;  et  in  Difcipula- 
tum  cooptatur  annos  natus  feptendecim. a 

In  illo  Collegio,  bonarum  artium  fanaeque 
difciplinae  laudibus  florentiffimo,  fpem  de  fe 
conceptam  adeo  non  fefellit,  ut  indies  uberius 
auxerit.  Itaque  a  fapientiffimo  Praefide  Jo- 
hanne  Mather  Tutoris  Officium  graviffimum 
ei  adhuc  in  Artibus  Baccalaureo  demandatur. 
Mox  a  Collegio  ad  Linguae  Graecae  Praeledluram 
obeundam  defignatur.  In  toto  Adolefcentiae 
fuae  curriculo  omnium  fere  Ordinum  Acade¬ 
micorum  animos  fibi  devinxit.  In  vitae  com- 

I 

munis  confuetudine  hilaris  et  jucundus  :  In 
formulis  illis,  moribufque  praefcriptis,  quae 
velut  in  praefidium  fanas  difciplinas,  et  quali 
quasdam  virtutis  propugnacula,  a  Majoribus 
noftris  conftituuntur,  obfervandis  diligens  et 
attentus. 

Studiorum  intervalla,  five  Lufibus  quas  ad 
corporis  agilitatem  et  firmitatem,  vel  augen¬ 
dam  vel  confervandam,  pertinebant,  five  Col¬ 
loquiis  innocua  feftivitate  conditis  ita  dif- 
punxit,  ut  aequalibus  nemo  gratior  et  fuavior 
reperiretur ;  quippe  ad  omnia  Amicitiae  et 
Benevolentiae  officiola,  quae  ifti  aetati  conve¬ 
niunt,  obeunda  alacer  femper  et  expeditus. 
Nemo  interim  (quae  erat  ipfius  ingenii  et 
eruditionis  inter  Academicos  fama,  itemque 
in  rebus  ad  ipfius  Academiae  Difciplinam  at¬ 
tinentibus  procurandis  fedulitas)  Provectiori¬ 
bus  acceptior  habebatur. 

Nihil  ab  eo  aCtum  in  Convocatione  temere 
et  pro  libitu,  aut  cum  contumelia  Superio¬ 
rum  ;  nihil  ex  Partium  ftudio  aut  occultis 
confiliis  Conventiculorum  moliebatur.  Si 
quid  extra  Ordinem,  fiquid  minus  pro  dig¬ 
nitate  Academiae  attentari  videret,  libere  ani¬ 
mi  fui  fenfa  proferebat,  five  illa  meditata  fibi 
effient,  five  pro  re  nata  exorta ;  eaque  eloquio 
explicata  dedit  non  minus  prompto  et  facundo 
quam  erudito. 

Clariffimus  ille  Regius  Theologias  Profeffor 
Potterus, a  quo  nemo  unquam  vel  ufu  exerci¬ 
tatior,  vel  j  udicio,  eruditione,  copia  inftrudtior. 
Scholae  Theologicae  praefuit,  quatenus  mul¬ 
tiplicia  ingenii  et  eruditionis  fpecimina  ab  eo 
prolata  in  Difputationum  Theologicarum  de- 
curlibus  animadverteret,  inligni  quadam  cum 
obfervantia  et  gratia  eum  compledtebatur. 
Erat  enim  in  deledtu  argumentorum  folers, 
in  eorum  diftributione  accuratus  ;  in  difpu- 
tando  fubtilis,  acer,  promptus  :  non  con¬ 
tentus  ea,  quae  ad  Conftitutionem  Quaeftionis 
pertinerent,  ferviliter  aliunde  mutuare  et  ex- 
fcribere  ;  imo  ea  omnia  partim  ex  feverae 
meditationis  officina  extudit  ipfe ;  partim  dif- 
crimine  Librorum  habito  collegit ;  fubadla 
quadam  judicii  feveritate  libravit,  et  eloquen¬ 
tia  Ciceroniana  veftita  protulit.  Ita  nimirum 
in  animum  induxerat  fuum,  Academia;  dig- 
nitatem  in  iis  Prolulionibus  magnopere  con¬ 
tineri,  quae  palam  et  in  propatulo  effient  pro¬ 
ferendae.  Dolebat  itaque  et  indignabatur, 
quoties  aliquid  in  Scholis,  in  Theatro,  in 
Ecclelia,  aut  temere  fufceptum  videret,  aut 
ofcitanter,  negligenter  et  imperite  admini- 
ftratum.  Quotiefcunque  vero  aliquid  dignum 
Ordinibus  Academicis  adtum  videret  vel  au- 

*  Poftea  Archiepifc,  Cantuar. 

diret,  de  eo  gaudebat,  gratulabatur  et  plau¬ 
debat,  tanquam  felix  quiddam  fauftumque 
libimet  ipli  contigiflet. 

Exiftimavit  largi  Vir  animi  Omnium 
bonarum  Artium  Societatem  uno  quodam 
vinculo  contineri :  Illius  autem  firmandi  mu¬ 
nus  ac}  Academias  potiffimum  demandari : 
Difcrirpen  earum  efle  habendum  pro  digni¬ 
tatis  ratione  5  Nullam  vero  efle  repudiandam 
in  qua  Utilitatis  fpecies  vel  adumbrata  pofTefc 
reperiri. 

Mathefin  ipfe  non  attigit ;  Hebraica  nei^ 
civit.  Sed  tamen  in  utroque  laudis  genere 
Coryphaeos  fufpiciebat,  colebat,  venerabatur ; 
Pupillifque  audior  erat  ut  utriufque,  et  qui¬ 
dem  omnis  omnino.  Eruditionis  elementa,  in 
quadriennali  fuo  curfu,  condifcerent  :  Quae 
ipfe  non  intellexit  adeo  non  damnavit,  ut  Suis 
adjumenta  aliunde  conquireret,  prece,  ali¬ 
quando  etiam  pretio,  conduda,  ut  ex  omni 
parte  officio  fuo,  quanquam  aliena  opera,  fa- 
tisfaceret.  Quo  quidem  in  genere,  honoris 
caufa,  a  me  nominandus  eft  ille  multifariae 
eruditionis  indolifque  liberalifiimae  laude  cu¬ 
mulatus  Thomas  Randolph,  Collegii  Corpo¬ 
ris  Chrifti  Praefes,  et  pro  Domina  Margareta 
Praeledor  Theologiae  graviflimus  ;  qui  in  i 
Mathematica,  tam  pura  quam  mixta,  ultro  fe  I 

Ducem  et  Adjutorem  mihi  cum  aliis  com¬ 
pluribus,  et  quidem  gratis,  contulit. 

Is  fcilicet  erat  Burtonus,  cui  in  re  Tutoria 
adminiftranda  ratum  fixumque  erat  plurimum 
facere,  et  minime  multum  lucrari.  Credebat 
nimirum  omnibus  iis,  qui  ad  Fundatoris  ali— 
cujus  eleemofynam  participandam  admittun¬ 
tur,  fedulo  agendum  effe,  ut  Cognitionis  ac- 
quifitio  fiat  quam  maxime  ctSebmvos*  Pecuniam 
in  loco  negligere  quaeftum  libi  uberrimum 
reputavit,  quotiefcunque  paupertate  oppreffi 
ingenioque  valentes  ipfius  curse  demandaren¬ 
tur.  Eaque  porro  erat  ejus  benignitas  in  Pu¬ 
pillos,  ea  bonitas  et  facilitas  in  Amicos,  ut 
poft  labores  fere  quindecim  Annorum  in 
curis  Tutoriis  exantlatos  vix  quinquaginta 
Librarum  fumma  confedta  ab  Academia  dif- 
cederet. 

Quo  melius  Pupillos  fuos  in  Dialedlices  et 
Metaphyjices  elementis  inftitueret,  Sanderfoni 
Logica,  fubjundtis  iis  obfervationibus  quas 
ex  Lockio  decerpferat  J .  Clericus ,  plerumque 
utebatur  :  Inde  via  ad  Lockium  ipfum  expli¬ 
candum  complanatior.  Wallijiana  Logica^ 
quatenus  non  fine  operofo  quodam  molimine 
res  parvas  plerumque  profequitur,  indies  ma¬ 
gis  magifque  ei  difplicuit. 

In  Ethicis ,  prselibanda  cenfuit  Elementa 
Ariftotelea ;  additis  iis,  qux  copiofius  et  orna- 

tius  de  hifce  rebus  differuit  Cicero:  inde  ad 
Pujfendorjii  tradlatum  compendiarium,  et 
Sanderfoni  Praelectiones,  eorum  curas  tranftu- 
lit.  In  Phyjicis ,  poft  Sciagraphiam  brevem  ad 
Bartholini  normam  conformatam,  purgatam 
tamen  ab  erroribus  Cartejianorum ,  ad  Curfum 
Experimentalis  Fhilofophiae  fub  Whitefidiia 
et  Bradleii  au  fp  ici  is  peragendum  eos  aman¬ 
dabat :  Ipfe  pauperiorum  caufam  egit,  ut 
nullo  cum  pecuniarum  difpendio  veras  Sci¬ 
entiae  divitias  a  benevolis  iftis  difpenfatoribus 
participarent. 

Ex  hifce  fontibus  deducendam  ftatuebat 
materiam  Scholafticarum  Difputationum , 
quse,  pro  veteris  Difciplina?  ritu,  lingulis  fere 
diebus  in  plerifque  Collegiis  celebrari  folebant. 
Licet  enim  in  iftiufmodi  difquifitionibus  non 
tam  rei  fubjedtae  dignitas  quam  Difputandi 
artificium  fpedlari  folebat,  judicavit  tamen, 
perito  Quaeftionum  habito  deledlu  id  effici 
pofle,  ut  quae  in  Praeleftionibus  Philofophicis 
didicerant  Juvenes,  ea  haberent  magis  cog¬ 
nita  et  perfpeCba,  dum  fingula  Difputationis 
trutina  librarent  et  perpenderent. 

a  Joh.Wbitefide ,  exAide  Chrifti,  Praele&or  Publicus  Natu¬ 
ralis  Philofophiae  experimentalis,  obiit  A.D.  1 7 29.  Succefforem 
habuit  in  illo  Officio  ct\t\>txx.Jacobum  Bradley>  S.T.P.  Aftro- 
nomiae  Profefibrem  Savilianum. 

Illud  interea  follicite  cavebat  ne  ftudiorum, 
qux  Clafficorum  nomine  infigniuntur,  ulla 
fieret  intermiffio. 

In  Praeledurae  Graecae  munere  obeundo  bis 
in  qualibet  feptimana,  Pupillos  Xenophontis 
aut  Demojlhenis  fcripta  legentes,  et  verbum 
verbo  reddentes  audiebat,  obfervationibufque* 
iius  ad  Artis  Criticas  ftudium  traduxit. 

Idem  ipfe  praeftitit  in  Latinis  Scriptoribus 
praelegendis,  licet  rarius  :  quandoquidem  in 
ifto  Collegio,  licut  et  alibi,  in  Ledione  Scrip¬ 
torum  Romanorum,  bis  itidem  in  qualibet 
feptimana,  Juniores  exercentur. 

Privatis  Juniorum  ftudiis  non  nimium  per¬ 
mittendum  cenfuit  ;  Experientia  nimirum 
edodus  hanc  Inftitutionem  magis  valere  ad 
fovendam  Tutoris  deiidiam,  quam  ad  Pupil¬ 
lorum  ingenia  excolenda.  Juniorum  enim 
animos  plerumque  obfidet  innata  quaedam  vis 
Inertis,  quae  non  nifi  Gloris  Pudorifque  fti- 
mulis  eft  fubigenda  et  edomanda  :  Accedat 
oportet  vigilis  quaedam  Magiflri  cura,  quae 
acuat  excitetque  induftriam  ;  ita  ut  quae  le¬ 
guntur  minime  praeterfluant,  fed  in  iuccum 
et  fanguinem  convertantur.  Ad  Stylum  ita¬ 
que  exercendum  eos  fepe  vocavit,  five  in 
transferendis  probatorum  fcriptorum  portiun¬ 
culis,  five  in  proferendis  ingeniorum  fuorum 
frudibus. 

Et  quidem  mira  erat  Illius  Patientia,  inde-* 
feffa  Diligentia, in  recenfendis  hifce  Pupillorum 
fuorum  opufculis  3  notando,  corrigendo,  ad¬ 
dendo.  Innumera  extant  quae  hoc  in  genere. 
Themata,  Declamationes,  Orationes,  Poe¬ 
mata  omnis  generis  et  formae,  in  fuorum,  imo 
et  alienorum,  gratiam  et  imitationem  ipfe 
elaboravit. 

Quantumcunque  vero  laudis  Clafficis  hifce 
Studiis  jure  tribui  videretur,  judicavit  tamen 
gloriam  eorum  fpedandam  effe  in  frudtu 
quem  ad  Philofophiam  et  Theologiam,  ad 
Politicam  aliafque  bonas  artes  tuendas  atque 
ornandas  afferrent.  Neque  contentus  modo 
verbis  huc  edicere,  ufu  comprobavit  Ipfe  lu- 
culentiffimus  fcribendi  artifex  i  Theologus 
quippe  facundia  ornatu  pariter  ac  foliditate 
argumentorum  inter  primos  fpedabilis. 

Occupavit  etiam  animum  Burtoni  alia  cura 
non  levis  de  Praeli  Academici  dignitate  in- 
ftauranda  et  de  pauperie  Editorum  fublevan- 
da.  A  Mathero  itaque  et  Holmefio  aliifque 
Vice- Cancellariis  fepe  impetravit,  ut  Typis 
detritis  in  fornacem  rejedis  novi  nitidique 
fepius  recuderentur.  Cum  porro  indulgentia 
illa  Parliamentaria a  de  Vedtigale  remittendo, 
quod  debebatur  ex  Papyro  infumpta  in  Ope- 

f  ■ .  / 

*  I©  Anp.  c,  i 9»  §.  63.  confirmat.  32  Geo.  II.  c,  10.  §.  6. 

ribus  literariis  prodeuntibus  ex  Praelo  Acade¬ 
mico,  minus  valeret,  eo  quod  Laboris  et  Pe¬ 
cuniarum  impenfae  neceffariae  ad  illud  obti¬ 
nendum  pluris  merito  haberentur  quam  ip- 
fum  Veddgal,  eam  caufam  adeo  dextre  et  fe¬ 
liciter  egit,  ope  quorundam  Nobilium  ami¬ 
corum  ufus,  Hutchinfoni  illius  probatiffimi 
Editoris  XenGphontis  gratia,  ut  nulla  deinceps 
mora  vel  difficultate  in  illo  beneficio  confe- 
quendo  Editores  vexarentur.  Precibus  de¬ 
mum  fuis  ita  valuit  apud  Henricum  Rolle, 3 
ut  donaret  centum  Libras  Academiae  in  ufum 
Editorum  identidem  commodandas  :  quod 
quidem  inftitutum  utile  Gualter.  Hodges  b 
Burtono  item  hortante,  adeo  comprobavit,  ut 
jpfe  200  £  in  cofdem  Editorum  ufus  Acade¬ 
miae  legaret. 

Sed  nec  illa  funt  praetereunda  quae  in  Dif- 
putationum  Academicarum  Reformatione 
Burtonus  et  fortiter  efl  aggreffus  et  feliciter 
affecutus. 

In  ipfo  Tutorii  muneris  ingreffu  animad¬ 
verterat,  quam  male  plerumque  confuleretur 
Juventutis  profedtui,  quantumque  ipfi  Aca¬ 
demiae  opprobrium  inureretur  ex  eo  quod  in 
Logicis,  in  Ethicis  et  Phyficis  nullae  fere 
Quaeftiones  difcutiendae  in  Scholis  publicis 

b  Devonienfem,  Coli.  Nov.  Sup.  Ord.  Commenfalem,poftca 
Pominum  Baronem  Rolle.  c  Coli,  Orici,  Prsepos, 

proponebantur,  nifi  quas  ex  veterum  Schola-* 
fticorum  ruderibus  defumerentur.  Quid  mi¬ 
rum  fi  aut  Exteri,  hoc  augurio  decepti,  mi¬ 
nus  honorifice  fentirent  de  ftatu  Philofophiae 
apud  Oxonienfes,  aut  fi  Juvenes,  harum  in¬ 
eptiarum  pertaefi,  perperam  judicarent  de 
Difputationum  utilitate,  quarum  nullum  fibi 
frudtum  elici  fentirent  ad  Sapientiam  five  au¬ 
gendam  five  excolendam  ? 

Cum  itaque a  Rerum  Academicarum  tutela 
demandata  e  flet  Viro  dignifiimo  Joh.  Mather 
Vice-Cancellario,  Joh.  Conybeare  b  et  Barn. 
Smyth,  Procuratoribus ;  quorum  Ille  Ingenio 
maxime  perfpicaci.  Judicio  fubadtiflimo  va¬ 
lebat,  Hic  in  Scientiis  Mathematicis  verfa- 
tiflirnus  habebatur  $  Burtonus  vero  conftitu^- 
tus  eflet  Procuratoris  Junioris  Deputatus c  et 
Magifter  Scholarum,  Omnes  Hi  junftis  ope¬ 
ribus  et  confiliis  elaborandum  efle  fibi  decre¬ 
verunt,  ut  prifrinam  Academia  Difciplinam 
aliquantum  redintegrarent,  diffipata  in  ordb* 
nem  revocarent,  obfoleta  repudiarent,  nova 
fubftituerent. 

a  A,  D.  «725.  b  Poftea  .Edis  Chrifti  Decano  et  Epif~ 
copo  Rnltol.  c  Hoc  anno  Concionem  Latinam,  coram ! 

Baccalaureis  Determinantibus  habuit,  qua1  inferibitur  Heli  \ 
iive  Exemplum  Magiit ratus  intempelliva  Lenitate  peccantis,  i 
■ — ——eo  animo  confcriptam  et  editam,  ut  Academicae  Difci.-^ 
plinae  falubris  adminiftratio  Itrenue  exerceretur.  Eandem  ar-i 
gumentationem  hio  uberiori  pvofecutus  eit  in  quatuor  aliisi 

Burtonus  itaque,  ferio  meditans  quid  Officii 
ratio  et  Academiae  dignitas  poftulabant,  Loc- 
kium  alioique  recentioris  notae  Philofophos 
in  Scholas  adduxit,  comites  Ariftotele  non 
indignos  :  Nefas  quippe  exiftimans  praeclara 
illa,  quae  Scientiis  accefferant,  incrementa 
fuventuti  Academica  invidere. 

Quaeflionum  porro  Philofophicarum  du¬ 
plicem  feriern  typis  promulgavit,  Scriptoref- 
que  item  varios  indigitavit ;  ex  quibus,  tan- 
quam  fontibus,  pleno  fefe  haufiu  Scientiarum 
Juvenes  pollent  proluere,  et  in  omni  genere 
Philofophiae  fyftema  aliquod  (ibi ,  deledlu 
habito,  conficere. a  Ipfe  deinceps  Materiam 
Formamque  Difputationum  Publicarum  pne- 
fcripfit,  omniaque  confilio  juvabat,  ftudio 
fuflinebat,  audtoritate  moderabatur. 

Affiduus  Scholis  aderat ;  Difputantes  pro 
re  nata  interpellabat,  increpabat,  admone¬ 
bat,  hortabatur,  et,  qui  ftimulus  apud  in¬ 
genuos  maxime  valet,  laudando  effecit  ut 
multi  laude  digni  evaderent.  Plane  laboris 


Concionibus  Latinis  coram  Academia  Oxon.  habitis,  editif- 
que  cum  Appendicibus  de  Studiis  Theologia?  inllituendis,  et 
de  Vitiis  quibufdam  in  rerum  Sacrarum  adminillratione  tol¬ 
lendis.  J729 - 1760. 

3  Hoc  fchema  ita  perplacuit'  erudito  illi  Thomse  Johnlon, 
A.  M.  Cantabrigienfi,  ut  communicatis  cum  Burtono  conli- 
.  liis,  illud  audlius  daret,  et  repetitis  yicibus  ederet  in  ufuin 
Juventutis  Academicae. 

.  •  molem 

molem  per  biennium  ultro  fuftinere  non  de¬ 
trectabat.  Inlidebat  quippe  illius  animo  acris 
erga  Almam  Matrem  pietatis  fenfus,  quas 
admonebat,  ut  in  quo  Illius  fama  dignitaf- 
que  continebantur,  nihil  a  curis  ftudiifque 
fuis  alienum  putaret. a 

Nullam  interea  peftem  bonis  artibus  funef- 
tiorem,  nullos  hoftes  Academia?  magis  abo¬ 
minandos  reperiri  polle  judicavit,  quam  eos 
qui  ingenua  Juventuti  fraudem  facere,  eam- 
que  a  Virtutis  tramite  et  ab  Eruditionis  pro¬ 
fectu  abducere  conarentur  ;  Elomines  nimi¬ 
rum  deliciis  deditos  et  focordias ;  aliorum  fa¬ 
mae  invidentes  et  occurfantes ;  quarum  rerum 
laudem  in  repub,  literaria  ipli  fe  polle  affe- 
qui  defperarent,  eas  verbis  elevantes  $  et  deri- 
fione  quadam  fubdola  ad  contemptum  Junio¬ 
rum  propinantes,  et  in  defuetudinem  detru¬ 
dere  fatagentes  ;  de  Academiae  dignitate 
magnifice  differentes ;  ad  eam  vero  fuftentan- 
darri  et  augendam  nihil  conferentes  nili  ina¬ 
nem  quandam  jactitationem  ;  multa  loquen- 
tes,  nihil  agentes.  Huic  libidini  hominum  no- 
centiffimorum  capitale  indixit  bellum,  libe— 

a  Hoc  animo,  quo  obviam  iret  malevolorum  quorundam 
calumniatorum  opprobriis  Academiam  Oxonienfem  malx  fi¬ 
dei  crimine  infimulantium  circa  Editionem  Hiftorise  Comitis 
de  Clarendon,  totam  hanc  caufam  diligentiffime  perfecutus  i 
eit,  in  Traftatu  inferi pto,  The  Genuinenefs  of  Lord  Ciarendwts  \ 
Hijlory  & c.  Vindicat ed  i 744- 

reque  et  aperte  eorum  offenfionibus  fe  ob¬ 
jecit. 

Paulatim  vero  deferbuit  illa,  quae  honeftos 
aufus  aliquando  retundere  folet,  Invidia  ; 
Adolefcentulorum  male  feriatorum  Protervia 
coercebatur,  Ignavia  extimulabatur  ;  Inge¬ 
nuorum  Diligentia  fovebatur,  ut,  contemptis 
illis  quotidianis  et  detritis  ineptiis,  quae  de 
manu  in  manum  traditae  ridiculam  Difputa- 
tionis  formulam  continebant,  proprio  Marte 
contenderent,  et  ad  vires  ingenii  in  materia 
utili  jucundaque  periclitandas  accenderentur. 

Dum  crefcente  Difciplinae  Academicae  ex- 
iftimatione,  ipii  pariter  Burtono  fama  accref- 
ceret,  accidebat  ut  Homines  quidam  genere 
et  loco  fuperiores  de  Colonia  ad  Georgiam 
Americanam  deducenda  cogitarent ,  idque 
fpecie,  nec  illa  quidem  fucata,  utilitatis  pub¬ 
licae  promovendae.  In  rebus  facris  Socium 
imo  et  Ducem  fibi  praeftituerant  Venerabilem 
illum  Senem  Thomam  Bray,  S.T.P.  Virum 
de  Americanis,  ob  Religionem  ibi  fuis  labo¬ 
ribus  propagatam  et  ordinatam,  et,  ob  Pa- 
roecialium  Bibliothecarum  per  Angliam  in- 
ftitutarum  beneficia,  de  Patria  fua  optime 
meritum. 

Is  Burtonum  cum  celeberrimo  Stephano 
Hales,  Gulielmo  Berriman,  aliifque  melioris 
notas  Clericis  Londinenfibus  hortatus  eft,  ne 

C  hifce 

hifce  inftitutis  tam  piis  et  falubribus  deeffet. 
Burtonus  onus  Providentia  divina  Ubi  impo¬ 
litum  minime  detredtandum  cenfuit :  fedulo 
operam  navavit  a  in  rebus  Provinciae  facris 
ordinandis,  et  fautor  Bibliothecarum  Pa- 
r axialium b  ad  mortem  ufque  egregius  per- 
ftitit. 

Acciderat  etiam  ut  Juvenes  quidam  eru¬ 
ditione  et  ingenio  praecellentes  a  celeberrima 
Schola  Etonenfi.  iplius  curse  tutelari  manda¬ 
rentur.  Inde  illi  commercium  tam  Epi idoli¬ 
cum  quam  Sociale  cum  Magiftris,  atque  inde 
etiam  cum  Praepoii to,  Sociifque  iftlus  Colle¬ 
gii.  Ex  hac  confuetudine  diuturna  perfpedta 
hominis  indoles ;  cogniti  probatique  mores ; 
ita  ut  dignum  cenferent,  quem  in  Societatem 
fuam  accerferent  et  eligerent. c 

Eodem  fere  anno,  defundlo  Edv.  Little- 
ton,  LL.  D.  Vicarius  de  Mapiecjerham  in 
Com.  Oxon.  fufficitur.  Jamque  confpicienda 
erat  illa,  quae  defpndtorum  Clericorum  aedes 
faepe  fepius  oblidere  folet,  humanarum  re¬ 
rum  vicillitudo  calamitofa  et  plane  miferabi- 
lis  :  Vidua  cum  tribus  Filiolis,  fine  Lare 

a  Concionem  habuit  coram  hac  Heloria,  A.D.1732.  quam 
edidit  cum  Appendice  de  Colonias,  illius  llatu. 

b  Hujus  Inftitntionis  confilium  fulius  expofuit  J.  B»  in 
An  Account  of  the  Dejigus  of  the  AJfodates  of  tbe  late  Dr.  Bray , 
with  an  Abjlratt  of  (hei r  Proceedwgs*  1764.  c  A.  D.  1733. 

certo. 

certo,  fine  Fortunarum  fublidiis.  Tenerum 
Burtoni  animum  commovit  cafus  inopinati 
mifericordia  :  Ex  mifericordia  Amor  Nup¬ 
tiaeque.  Erat  enim  ifta  Foemina,  fi  qua  alia, 
forma  venufta,  moribus  ad  elegantiam  ap¬ 
prime  compofitis,  ingenio  fagaci  et  exculto, 
indole  fuaviffima,  moribus  boreftiffimis. 

Quotufquifque  vero  inter  ftudiis  literarum 
deditos  reperitur,  qui  ab  umbratilis  vitas  fe- 
ceflii  evocatus  non  illico  fefe  imparem  fentit 
rebus  domefticis  adminiflrandis?  Quam  pauci 
rei  fuae  nummaria;  raliones  redte  fubducunt  ? 
Quam  difficile  eft  indoli  cuivis  generofiori 
praefentis  Sacculi  corruptelis  obfiftere  —  aut 
fibi  temperare,  quin  domeftici  cultus  fplen- 
dorem  ultra  fortunarum  modulum  affedle-t, 
et  in  ditiorum  Vicinorum  imitationem  abri¬ 
piatur  ?  Haec  certe  fundorum  Clericalium 
calamitas  faepe  faepius  Literatos  vexare  folet. 
Cum  porro  Burtono  Domicilium  in  amoenif- 
fimo  loco  effet  conftitutum,  nihil  libi  vel  ad 
obledtationem  ingepuam  jucundius,  vel  ad 
publica  commoda  utilius  inftitui  pofie  judi¬ 
cavit,  quam  ut,  pro  guftus  fui  modulo, 
/Edificia  reficeret,  erigeret,  ornaret  ;  utque 
fe  pecuniafquefuas  traderet  Flortulorum amoe¬ 
nitatibus  excolendis,  Arboribus  ferendis  vel 
ablaqueandis.  Agellis  concidendis  et  extri¬ 
candis,  Viis  fternendis,  fimilihufque-  rebus- 

C  2  exe- 

exequendis, a  quibus  aliquo  modo  Succeflori- 
bus  fuis  fefe  gratificari  pofle  fperaret.  Eadem 
poilea  inftitutio  operum,  eadem  erogatio 
pecuniarum  apud  Worplefdon  in  agro  Sur- 
rienfi.  Hinc  fiebat,  ut  Redituum  ubertas, 
pro  Status  fui  dignitate,  pro  diurnis  Ufibus 
fuis,  atque  etiam  pro  Votorum  fuorum  mo¬ 
dulo  fatis  ampla,  aliquando  ad  anguftias  re¬ 
digeretur.  Eam  tamen  Burtoni  opinionem 
de  Succefforum  fuorum  ratione  habenda,  fi- 
quis  temerariam,  et,  prout  hominum  funt 
ingenia,  aliquando  fallacem  improbaverit, 
ita  tamen  reprehendat,  ut  benevolentiam 
confilii  agnofcat  ex  veras  magnanimitatis 
fonte  fuiffe  derivatam. 

Tandem  Uxore  fato  fundta, b  Burtonus,  in 
hac  Filiolarum  orbitate,  de  affedlu,  cura  aut 
liberalitate  erga  eas  nihil  remifit.  Sed  exfo- 
lutus  Matrimonii  vinculis  ad  Collegium  Eto- 

,  '  ■  • "  i  '  - 

a  Calcetum  illud  per  Itagnum  paludofum  apud  Woodbridgc, 
qua  via  ducit  a  Surriae  partibus  Borealibus  ad  Guilfordiam, 
iplxus  Conhlio  et  Opera  inffcitutum,  pecuniifque  collatitiis  tam 
fuis  perfedlum  quam  Aliorum,  teftinxmium  diuturnum  ejus 
judicii  et  Diligentiae  in  his  rebus  confervabit.  Huc  etiam 
referantur,  quae  fubfecivis  horis,  apud  Maplederham  in  Com. 
Oxon.  obfervata  collegit  ediditque  de  Navigationis  per  FI. 
Thamefm  incommodis  tollendis. 

b  A.  D.  1748.  Vide  ejus  Meditationes  de  luftuofa  ifta  ca¬ 
lamitate,  in  quibus  continentur  tenerrimi  Affectus  Dolores 
ct  Sufpiria,  inter  Opufcula ,  p.  11S,  130  et  147. 

nenfe 

nenfe  per  majorem  anni  partem  fe  tranflulit; 
Amicifque  opitulandis  ftudiifque  Literarum 
excolendis  totum  fe  tradidit. 

Et  certe  in  iflo  feceffu  literario  omnia  vi¬ 
gent  maxime,  quae  apud  modeftos  haberi 
poflunt  pro  felicitatis  five  inftrumentis  fi  ve 
ornamentis  ;  Dodorum  hominum  confpec- 
tus  quotidianus,  confuetudo  amabilis ;  Li¬ 
brariae  fupelledilis  copia  larga  et  quidem  ele- 
gantifiima ;  Menfarum  apparatus,  ad  folamen 
corporis  fatis  opimi,  ad  falubritatem  tempe¬ 
rati  brevefque ;  Officiorum  divinorum,  tam 
matutina  quam  vefpertina,  celebratio  non 
intermiffa.  Quamnam  literate  Senedae  re- 
quiem  aut  ad  animi  folamen  jucundiorem, 
aut  ad  cultum  vitae  humanioris  procurandum, 
fpefque  cceleftes  fovendas  magis  accom¬ 
modatam,  Sapiens  quifpiam  pofiet  aut  cogi¬ 
tatione  libi  fingere  aut  votis  expetere  ?  Et 
is  erat  Burtonus  cui  haec  non  fruftra  a  Provi¬ 
dentia  divina  concedebantur  beneficia.  Ne¬ 
que  enim  mollitiei  fe  dedidit  :  Nihil  illi 
turpius  videbatur  quam  communis  utilitatis 
derelidio  :  Nulla  unquam  dies  eum  argue¬ 
bat  immemorem  Officii,  aut  (quoad  per  va¬ 
letudinem  liceret)  in  rebus  facris  frequentan¬ 
dis  negligentem  ;  nulla  politioris  Vite  falfa 
fpecies  fuadere  potuit  ut  delicatulos  mores 

indueret. 

indueret,  aut  inftituta  vetera  novis  confiliis 
permutaret. 

Si  quid  interea  publice  agendum  fore  au¬ 
diret  five  apud  Oxonienfes  fuos,  five  Londi- 
nenfes,  five  Cantabrigienfes,  quod  ad  Rei- 
publicas  vel  Literariae  vel  Ecclefiaftic^e  dignita¬ 
tem  emolumentumve  ajiquo  modo  pertineret, 
(neo  graves  aliquae  negotiorum  Collegialium 
caufae  fubeflent,  cur  intra  Clauftra  fua  fe  re¬ 
conditum  teneret)  in  iis  Celebritatibus  fre¬ 
quentandis  exultabat  ficut  Alii  in  Venationi¬ 
bus,  vel  Circo,  vel  Ludis.  Nullum  gratius- 
habuit  fpedtaculum  quam  eorum  Conven¬ 
tuum,  qui  eum  in  finem  indicebantur,  ut  fe 
proferrent  ingenia  Juvenum  et  oftentarent. 

Indignabatur  autem  quoties  aliqui,  qui 
honefla  Academiae  Eccleliaeve  ftipendia  ad  fe 
traxiffent,  five  Otio,  five  Socordia,  five  Vo¬ 
luptate,  five  Incuria  ab  iis  retrahi  fe  linerent. 

Juventutem  ingenuam  eximio  favore  com- 
pledtebatur.  Siqui  in  Schola  Etonenfi  in¬ 
genio  eruditione  et  modeftia  prae  caeteris 
eminerent,  quotiefcunque  a  lcholafticis  ne¬ 
gotiis  dimiflionem  acceperant,  eos  otii  fui 
comites  adfcifcebat,  omnique  benignitatis, 
officio  profequebatur,  ut  Studiis  eorum  ali¬ 
quid  alimenti  conferret :  Cum  iis  ledfitare 
aliquid  aut  audire,  id  illi  erat  inftar  omnium 
voluptatum,  quas  Alii  quaerere  folent  aut  in 

Ludis 

Ludis  nodhirnis,  aut  Comiffationibus.  Neque 
interim  ulla  officiorum  intermiffione  uteba¬ 
tur,  quae  ad  focietatis  nexum  ardius  conftrin- 
gendum  pertinerent.  Omnia  benevola,  fa¬ 
ceta,  candida,  et  fincera :  Nullae  Simultates, 
Sulpiciones,  jurgia  vel  Odia. 

Magnatum  et  Potentiorum  limina  rarius 
frequentabat  ;  licet  non  paucis  notus,  *ct, 
pro  confuetudinis  gradu,  quam  cum  eo  ha¬ 
bebant,  acceptus  et  diledus.  Cum  enim  fui 
potens  viveret,  et  in  fe  fua  omnia  poneret, 
placidus  et  immotus  fubinde  cernebat  Alios 
rapido  Ambitionis  flumine  huc  illuc  delatos; 
imo  miferabatur  ftrenuam  multorum  inertiam 
qui,  cum  fe  Literis  dediffie  nomina  profite¬ 
rentur,  nihil  aliud  agere  videbantur,  quam 
ut  de  domo  in  domum  aliquid  apportantes 
Novi  circumcurfitarent,  et  in  Circulis  voli¬ 
tarent  ;  in  Moribus,  in  Veftitu,  in  Studiis 
fedulo  adnitentes,  ut  quidvis  potius  quam 
vel  Academici  vel  Clerici  haberentur.  No¬ 
luit  ifta  Temporis  pretiofi  fibi  concredita  Ta¬ 
lenta  in  infui  iis  Salutationibus  difperdere,quai 
Colleffialibus  Officiis  aut  Studiis  Literarum 

vJ 

debebantur.  Viros  certe  genere  et  loco  ho¬ 
norabiles,  data  quavis  occafione,  omni  ob- 
fervantia  cultuque  honoris  profequebatur. 
Delicatulos,  Stultulos  et  Faftuofos  ipfe  fuae 

confcius  Dignationis  tacita  quadam  praeter- 
miffione  reprehendebat. 

Praefulum  complurium  familiaritate  et  ami¬ 
citia  utebatur  ;  eo  forfa n  gratior  et  acceptior* 
quod  nihil  unquam  a  quopiam  rogaverit, 
quod  ad  fe  ipfum  vel  res  fuas  augendas  et 
amplificandas  pertineret :  Optimo  Dodtiffi- 
moque  Seckero,Cantuarenfi,in  iEdibus  Lam- 
bethanis  contubernalis  femper  gratiffimus ; 
Ingeniofo  Xntegerrimoque  Haytero,  Londi- 
nenii,  a  prima  fere  adolefcentia  ad  mortem 
ufque  amiciffimus. 

Imis  porro  Clericorum  ordinibus  non  mi¬ 
nus  carus ;  quippe  omnibus  five  Confilio, 
five  Opera,  five  Hofpitio  paratus  prodeffe, 
confulere,  gratificari.  Nulla  fuperbia  in  Con- 
greffionibus  ;  in  Colloquiis  nullum  oppro¬ 
brium  aut  fui  impotens  iracundia  ;  nulla  im¬ 
portuna  Triflitia,  qu^e  Juniorum  innocuis 
voluptatibus  obfifteret.  A  caritate  etiam 
Vulgi  non  abhorrebat ;  nihilque  jucundius 
habebat,  quam  ut  omnia,  Agros,  Hortos, 
Viciniam,  Famulatum,  Servos,  circa  fe  laeta 
cerneret  et  ridentia. 

A.  D.  1752.  ad  gradum  S.T.  P.  capeffen- 
dum  fe  accinxit.  Cum  itaque  in  rebuS  Aca¬ 
demicis  nihil  unquam  perfundtorie  et  negli- 
genter  egiffet,  in  Exercitiis  pro  Gradu  prae- 
flandis  folenniter  Legere  decrevit :  Praeledtio- 

nefque 

nefque  luas, continua  Argumenti  ferie  concate¬ 
natas,  poftea  edidit a  in  ufum  Juventutis  Aca¬ 
demicae  3  fi  forfan  aliquos  cupido  incederet 
Fundamenta  Chriftianae  Religionis  vel  probe 
nofcere  vel  redte  conjicere. 

Et  quidem  de  Facultate  ejus  Theologica  b 
latiflimus  dicendi  campus  patet.  Teftis 
c  Oxonium,  Teftis  d  E  tona,  Teftes  Londi- 


a  Differtationes  de  Fundamentalibus,  vid.  etiam  Conciones 
tres  de  Samuele,  et  cum  Appendice  de  Studiis  Theologicis 
inlKtuendis,  &  c. 

b  Initium  illi  Curarum  Parcecialium  in  paupercula  Vicaria 
de  Buckland ,  in  agro  Bercherienfi.  Curam  Vicarias  de  Mapleder- 
bam  in  Com.  Oxon.  fufcepit,  A.D.  1733.  Ad  Re&oriam  de¬ 
mum  de  Wcrplefdon  in  agro  Surrienfi  inllitutus  eft,  A.D. 1766. 

c  Praeter  eas  Conciones, quas  edidit,  maxime  memoratu,  forfan 
et  Editu,  dignas  funt  Illas,  quas  de  Articulis  Symboli  Triden- 
tini  refutandis  coram  Academia  Oxonienfi  habuit.  Nimirum 
cum  de  Papifticorum  errorum  contagione  epidemica  querelas 
quodam  paflim  increbrefcerent,occalionem  hanc  oblatam  libens 
ampledlebatur,  qua  Academicorum  quorundam  defideriis  gra¬ 
tificaretur,  Hofti  illi  inveterato  bellum  indicendi.  Arcem  ita¬ 
que  eorom  illam  primariam,  quas  in  Symbolo  Tridentino  col¬ 
locatur,  fibi  oppugnandam  (latuit,  eamque  perite  aggrefTus  re¬ 
petitis  affiultibus  expugnavit,  diruit. 

d  Cum  Vice-pnepoliti  Etonenfis  partes  funt,  inter  alia,  ut 
Catechifto  officio  in  Capella  Etonenli  fungatur,  diligentiffime 
illud  munus  graviffimum,  ficut  et  alias  fuas  vices  Concionandi, 
Burtonus  folebat  obire.  Et,  licet  in  hujufmodi  Prasledlionibus 
palmam  omnibus  proripuerit  Magnus  ille  Seckerus,  nemo  ta¬ 
men  Burtono  melius  fciebat  variare  modum  Proceptionis,  pro 
varia  indole  Audientium.  Coram  Rullicis  memoriter,  curforie, 
et  fimpliciter  ad  eorum  captum  fe  demittebat,  vires  fuas  mi¬ 
nuens  et  confulto  extenuans :  Coram  Doflis,  prout  Catechiftae 

nenfesaj  Teftes  illae  Conciones,  quas  edidit, 
five  Anglicanob  five  Latino  fermone  con- 
fcriptae,  eum  fuiffe  Concionatorem  elegan¬ 
tem,  ingeniolum,  fubadtum,  dodtum.  Ne¬ 
mini  certe  Concionanti  coram  Academia  au¬ 
ditor  contigit  magis  fedulus  vel  frequens. 
Faxit  Deus,  ut,  quae  Juvenes  ab  eo  vel 
didta  audierint  vel  fcripta  legerint,  ea  cum 
Itylo  imitanda,  tum  vitae  ratione  effingenda 
libi  proponant  ! 

Quantum  Arte  Critica  valebat  fatis  often- 
dun-t  variae  illae  de  variis  fcribendi  generibus 
Diifertationes  Praefatiunculaeque,  quibus  prae¬ 
munienda  duxit  Opufcula  fua.  Oftendunt 
Opufcula  ipfa;  quandoquidem  veram  Criticae 
Artis  excellentiam  in  eo  praecipue  fpedtari 
crediderim,  fiquis  vim  et  elegantiam  opti¬ 
morum  Scriptorum  imitando  aflequatur. 
Quamque  idoneus  erat  ad  Editoris  munus  exe- 
quendum,  luculento  documento  comprobavit 
in  Ylw\a\oy\ci  %  c 

Etonenlis  munus  poftulavit,  graviter,  oruate,  et  erudite  dif- 
feruit  de  Religionis  Chriftianae  Fundamentalibus. 

a  Confulantur  ea  quae  coram  Clero  Londinenfi  condona¬ 
batur  de  Fundamentalibus  in  Conventu  ejus  folenni.  A.D.  1756. 
Ad  Prade&uram  Moyerianam  obeundam  in  ALde  Cathedrali 
D.  Pauli  evocatus  A.  D.  1750,  Auditorum  expe&ationibus  et 
Argumenti  dignitati  abunde  fatisfecit. 

b  Duobus  Voluminibus  comprehenfe,  Oxon.  1766. 
c  Sciat  Ledtor  Burtonum  illas  quinque  Tragoedias  optima 
fpei  Pupillo, Jofepko  BinghaHi,  typis  excolendas  commendalTe. 

Ipfe 

Fideliter  et  accurate  Textum  ipfum  exhi¬ 
bere  eft  illud  quidem  permagnum,  fed  Edi¬ 
tori  cum  Typotheta  commune  ;  non  tam 
Laudi  ducendum,  quam  fi  negligenter  id  fiat 
Vituperio  dandum.  Ad  ulteriorem  gradum 
affurgit  is,  qui  collatione  MSStorum  diligen-, 
ter  inftituta  ex  Variantibus  Ledtionibus  col¬ 
ligit  quodnam  cuique  loco  conveniat  Voca¬ 
bulum,  quique  Grammaticarum  et  Lexico- 
rum  diligens  evolutor  verba  et  phrafes  exhi¬ 
bet  fuo  quafque  ordine  dilucidatas  et  expli¬ 
catas.  Qui  porro  nexum  et  filum  Orationis 
oflendit,  quomodo  tela  fit  exorfa ;  quonam 
finiatur;  cuinam  Ufui  deftinetur ;  quomodo 
omnia  apta  et  accommodata  libi  conveniant, 
et  amice  lecum  invicem  conjurent  five  ad  ob¬ 
lectationem  five  ad  profedium  Legentis ;  qui 
demum,  quafi  in  Cathedra  Judex  conftitutus, 
lentendam  profert  dignitate  gravem,  judicio 
folidam,  accuratione  limatam,  is  omni  laude, 

Ipfe  formam  operis  praefcriplit  et  in  eo  ornando  adjutorem  fe 
pradlitit.  Illo  autem  Juvene  immatura  morte  perempto  A.D. 
1736,  poftquam  Collationem  plurium  MSS.  perfecerat,  excu~ 
dique  curaverat  univerfum  fere  Textum  Notafque  fubiectas, 
hac  calamitate  oppreifum  Opus  diu  delituit,  et  in  Burtonum, 
quod  reliquum  erat  Onus,  tam  Laboris  quam  Impenfarum, 
recidebat;  qui,  cum  Praefatione,  Dilfertationibus,  Indiceret 
Curis  fecundis,  iflam  ThyrxXoyixy  tandem  publici  juris  fecit. 
A.  D.  1758. 

D  2  quae 

v.sO?  1 

quae  ad  Editoris  Claffici  officium  pertinet, 
cumulatus  videatur. 

In  Opere  memorato  videre  eft  lingula  ver¬ 
ba  Philologica  ftatera  fideliter  penfitata  et 
explicata.  Tota  Dramatis  in  lingulis  Tra¬ 
goediis  ordinatio  (praecipue  in  Sophoclis  Oe¬ 
dipo  ‘Tyranno  )  diftindte  evoluta  exhibetur  : 
Obfervationes  ingenio  vividae,  judicio  fub- 
adtae  fubnotantur  :  Diflertationes  elaboratae 
de  Dramaticae  fcriptionis  genere  proferuntur 
medullam  continentes  omnium,  qu^  live 
inter  Noftrates  live  Gallos  Recentiores,  live 
etiam  Veteres  Graecos,  reperiuntur  ;  addito 
Indice  perutili,  variantibufque  Ledtionibus 
appofitis :  adeo  ut  Editio  illa  tanquam  in  fuo 
genere  primaria  jure  optimo  aliis  Editoribus 
proponenda  videatur  tanquam  in  fpeculum 
infpicienda,  unde  fibi,  quod  ex  u fu  fiet,  imi¬ 
tandum  defumant  et  fequantur. 

Laetiores  interea  Mufas,  indivulfas  fere 
fibi  comites,  experiebatur  faciles  eafdem  et 
amicas ;  fed  cadas,  fed  innocuas,  et  nulla 
cum  cujufquam  contumelia  lafcivientes. 
Quoties  Oxonienfes  fuos  inviferet,  Illae  fem- 
per  praelio  aderant,  ut  adjutrices  manus  ad^ 
hiberent  in  lolennibus  pompis  ornandis,  five 
opus  effet  tuba  a  Virgiliana  vel  lyra  b  Hora- 

9  Huic  ufui  in  Comitiis  1733  inferviit  Carmen  illud  de  Sacer¬ 
dote  Paratcialt.  b  Vide  complures  Odas  in  eundem  finem  con¬ 
scriptas  inter  Opufcula,  tiaiia  l 

tiana  :  Cum  co  *  Rufticabantur,  et  b  Pere¬ 
grinabantur  ;  nec  inter  ipfa  c  iEgrotationum 
difcrimina  et  dolores  unquam  fere  illum  de¬ 
ferebant. 

Mirabantur  Multi  quonam  e  penu  tot  et 
tam  varia  tantulo  cum  laboris  impendio  pof- 
fent  depromi  :  —  tardi  nimirum  et  elumbes, 
qui,  ut  aliquid  literarium  magno  cum  nego¬ 
tio  vix,  aut  ne  vix  quidem,  extunderent,  fo- 
lenne  habuerunt  in  Mufeorum  fuorum  late¬ 
bris  fe  recondere.  —  Rudes  interea  Levef- 
que,  qui  quid  eifet  aut  Verfum  concludere, 
aut  Concionem  Theologicam,  propriis  viri¬ 
bus,  fabricare,  vix  unquam  cogitando  eflent 
affecuti,  non  fine  fafiidio  quodam  contem¬ 
nere  Hunc  Hominem  nec  Veftitu  nitidum, 
nec  in  Ofiiciolorum  formulis  verfatum  :  — 
Alii  demum,  quos,  licet  magna  profefios, 
fuse  tenuitatis  literariae  confcientia  tenebat, 
fubrnurmurare,  et  eum  fubrodere  tanquam 
in  alienis  rebus  nimis  curiofum,  fuarum  neg- 
lieentiorem  ;  —  Otiofum  ;  —  eundem  ta- 
men  (quod  mirum)  nimis  fcriptioni  deditum, 
et  nimis  faepe  Condonantem. 

Imo  vero  Burtonus  ita  animo  imperarat  fuo 
et  exercitatione  diuturna  fubegerat,  ut  quid¬ 
vis  laboris  fufcipere  patique  et  vellet  et  pof- 

fet;  ad  omnia  negotia  literaria  obeunda  fem~ 
per  paratus.  Cultioris  vitae  elegantias  fplendi- 
das  lautafque  non  tam  nefcivit  quam  neglexit* 
ut  extra  fe  locique  et  ordinis  fui  Italum  politas. 
Omnes  in  repub.  literaria  Cives,  li  modeftos, 
li  diligentes,  fovendos  effe  cenfebat,  omni- 
que  opera  fua,  hortatione,  exemplo  elfe  fuf- 
citandos  ut  aliquo  modo  Reipub.  prodeffent : 
Huc  pertinebant,  quae  vel  fcriplit  vel  moli¬ 
tus  elt  omnia.  Nec  arrogantis  elfe  putavit 
quod  ipfe  placeret  libi,  dum  in  retroa&ae  ae¬ 
tatis  fpatia  fubinde  rediret  lidenterque  pro¬ 
nuntiaret,  fefe  ita  femper  inftitutum  atque 
animatum  fuiffe,  ut,  pofthabitis  rationibus 
privatis  quibufcunque,  utilitatibus  publicis 
unice  fluderet.  —  Si  in  re  nummaria  neg- 
ligentior  haberetur  (quandoquidem  his  mo¬ 
ribus  ita  vivitur,  ut  Animi  plerorumque  oc¬ 
cupentur  in  lucello  unde  unde  arripiendo, 
talentifque  rotundandis)  attamen  cum  nullam 
prolem  fufceperit  alendam,  exiltimavit  fas 
elfe  fibi  morem  gerere  et  feipfum  quafi  fibi- 
met  haeredem  conllituere,  mammonamque  in - 
jufitice  pro  libitu  tractare,  imo  difperdere  pe¬ 
cuniam,--- fi  modo  is  difperdere  dicatur,  qui 
a  mittit  panem  fuum  fuper  tranf euntes  aquas , 
quique  b  Ice  tus  facile  tribuit ,  communicat ,  tbe - 
faurizans  fbi  fundamentum  bonum . 

8  EccleC  ii.  i.  b  i  Tim.  6.  18. 

Nec  interea,  dum  libi  vacaret  et  fecum 
una  verfaretur,  ignoravit  quam  multa  incom¬ 
moda  obrepens  SeneCtus  indies  fecum  ferret. 
—  Decrevit  tamen  ei,  quantum  fas  efiet, 
libi  elfe  obluctandum  :  et,  dum  manere  fibi 
fenfit  ingenium, manlit  induftria.a  Nunquam, 
live  eum  LeCtulus,  aut  Porticus,  aut  Hortus, 
aut  Currus  exciperet,  fibi  defuit.  Quamvis 
Corpus  otiofum  ex  neceffitate  quadam  vide¬ 
batur,  attamen  Animus  ufque  vigil  erat  et 
ereCtus,  aliquid  femper  agens  et  meditans 
quod  ad  fe  et  ad  Itudia  fua  pertineret,  five  illa 
ellent  gravia,  ad  Theologicas  curas  fpedantia, 
five  ludicra  et  levia  ad  jucunditatem  Amico¬ 
rum  compofita. 

Cum  tandem  ad  SeneCtutem  accideret,  ut 
Oculi,  jam  diu  hebetes  et  obtuliores,  acie  tan¬ 
dem  debilitata  fatifcerent,  ita  ut  Ledtjone  ab¬ 
lata  nihil  fere  reltaret  unde  ex  alienae  fapientise 
copia  aliquid  excerperet  quod  apponeret  fuae, 
tempus  adveniffe  fenfit  fefe  et  farcinulas  fuas 
colligendi.  Cumque  fibi  provifum  elfe  ju¬ 
dicaret  de  teftando  affeCtu  fuo  erga  Acade¬ 
miam,  Religionem,  et  Studia  Theologica, 
aliquid  addendum  infuper  decrevit,  ut  often- 
deret  quanti  ipfe  femper  fecilfet  Literas  Hu¬ 
maniores.  Hoc  intuitu  in  fafciculum  colli- 

a  Laudationem  iftam  elegantem  Seckeri  Memoriae  confe- 
«9ravit  annum  agens  feptuagefimum  fecundum, 

gere  et  digerere  infcituit  aliquammulta  eo¬ 
rum,  quae  hoc  in  genere  antea  luferat,  Opuj- - 
cula  Mifcellanea .  Hoc  autem  Volumine  vix 
ad  umbilicum  perdudo,  Febris  quaedam 
Eryfipetalofa,  repentino  ingruens  impetu, 
omnes  Animi,  pro  state  fatis  vividi,  cogita¬ 
tiones  perturbavit,  conlilia  ademit ;  Corpo- 
rifque,  Senio  jam  vacillantis,vires  penitus  de¬ 
dit  confradas.  Subinde  tamen,  per  menfts 
plufquam  duos,  licet  rarioribus  intervallis. 
Animus  videbatur  fe  erigere,  et  ad  Studia 
nota  velle  recurrere.*  Nihil  interim  in  eo 
querulum  aut  dem iffum  :  In  hoc  omnes,  quae 
reflabant.  Cogitationes  intentae,  ut  Amicis 
dolendi  anfam  praecideret,  et  ut  Juventuti 
prodeffet. 

Fiebat  itaque  ut  pridie  quam  moriebatur, 
(ea  fcilicet  erat  Dominica)  illa  fere  jam  ex- 
tinda  vitae  lucerna  videretur,  quali  novis  olei 
deficientis  fuppetiis  inditis,  reluxilfe.  Sub 
vefperam  quinque  vel  fex  bonae  indolis  Difci- 
pulos,  prout  illi  mos  erat,  ad  fe  advocari  jubet. 
Humaniter  placideque  accepti.  Sublatis  iis 
qus  ad  folamen  corporis  pertinebant,  Ledi- 
tatio  alicujus  probae  Dilfertationis  Theolo¬ 
gicae  eft  inflituta,  et  quidem  longius  produda. 
Burtonus  ipfe,  pro  materis  fubjeds  varie¬ 
tate,  acer  in  notando,  difertus  in  explicando, 
et  in  admonendo  folito  gravior  apparuit. 

Inde 


Joharinis  Burtoni*  3  3 

Inde  Medico  et  circumflantibus  novce  fpes. 
Somnum  tamen,  et  eum  quidem  placidiffi- 
mum,  proximo  mane  a  Mors  infecuta  eft, 
placido  illi  fomno  quam  fimillima. 

Cum  Illo  itaque  quis  neget  praeclare  adlum 
effe,  “  qui  (ut  de  Cyro  majore  memorat  Xe- 
<£  nophon)  cum  Puer  effet,  eorum  quae  in 
<*  aetate  puerili  praeclara  exiflimantur,  fruc- 
“  tum  fibi  confecutus  effe  videbatur  ;  et  A- 
dolefcens,  eorum  quae  virilis  aetas  habet. 
“  Quin  et  progreffu  temporis  vires  fuas  auc- 
“  tas  animadvertere  videbatur  :  adeo  ut  Se- 
“  nedlutem  fuam  per  complures  annos  Adolef- 
“  centia  neutiquam  imbecilliorem  fadtam 
fenferit f  ’  cui  demum  annis  et  morbo  op- 
preffo  contigit  vires  fuas  aliquatenus  in  ex¬ 
tremo  a£tu  recolligere  ?  Quid  enim  optabi¬ 
lius  forti  in  Chrifio  Militi  et  fpedlato  faepius 
Veterano,  quam  ut  in  Ordinibus  iterum  con- 
flitutus  locum  teneret,  et  quali  flans  more¬ 
retur  ? 

,  Talem  Virum,  licet  nullo  in  Honoris  Ec- 
clefiaflici  fafligio  collocatum,  nullis  Titulis 
Cathedralibus  iniignitum,  omni  honore  tuifie 
dignum  nemo  non  fatebitur  ;  —  dignum 
certe  cujus  Exemplar  tot  virtutibus  imitabile 
recenti  diu  vigeat  Memoria.  Illius  enim  vis 
quam  latiffime  patet;  ad  medii  ordinis  Sacer- 

8  Fcb.  11.  A.  D.  1771.  75. 

dotes  Parceciales,  ad  Academicos,  five  illi 
Socii  lint,  iive  Tutores,  five  Officiarii,  five 
demum  Editores.  Quanti  eum  fecerint  Eto- 
nenfes  fui,  fuprema  elatione  a  teftatum  fecit 
folenne  quoddam  omnium  Ordinum  flen¬ 
tium,  omni  comploratione  aut  prasconio  longe 
facundius. 

Me  itaque,  qui  puer  adhuc  ita  ad  Burto- 
num  fuerim  dedudtus,  ut  ab  illius  latere  vix 
unquam  difcefliflb  videar.  Me,  inquam,  quid 
pudeat  operam  qualem  qualem  in  eo  ornando 
collocafle  ?  Ipfa  argumenti  dignitas  fua  fe 
vi  abunde  fuftinet.  Neque  tamen  interea 
non  gratulandum  mihi  efle  arbitror,  de  ea 
audforitate  quam  pagins  meae  conciliabit  Tui 
nominis  in  Orbe  literato  notiflimi,  in  Aca¬ 
demia  et  Ecclefia  acceptiflimi,  praefcriptio. 
Imo,  cum  familiaritas,  quas  apud  Nos  orta 
a  primo  Tuo  adventu  ad  Academiam,  huc 
ufque  incrementa  ipfa  diuturnitate  acceperit, 
apprime  laetandum  et  gloriandum  mihi  arbi¬ 
tror  de  hac  occafione  oblata  publice  prasdi- 
candi  me  Tibi,  Vir  Digniflime,  efle  omni 
Qbfervantias  et  Amicitias  ftudio  devindtifli- 
mum 

Edvardum  Bentham. 

Ex  iEde  Chriili  Oxon. 

Apr,  18.  1771. 


*  Scpultus  erat  in  Introitu  Capella;  interioris  Etonenlis. 

